In nomine sanctæ  individuæ Trinitatis. Ego FALCO de Jaliniaco, notum facere disposui omnibus circumquaque manentibus, tam futuris quàm præsentibus, quoniam ego ipse peccatorum meorum, necnon  prædecessorum meorum multitudinis reminiscens in corde meo disposui, quantulam cumque elemosinam facere de beneficiis michi à Deo collatis: scilicet pro emundatione peccatorum nostrorum,  adeptione cœlestium gaudiorum: quod  feci. Audieram enim à sapientibus, quia sicut aqua extinguit ignem, ità elemosina extinguit peccatum. Quapropter dedi Beatæ Mariæ Genitrici Dei  Domini nostri Jesu Christi, atque Beato Valeriano, necnon  inclyto Philiberto, ac beatissimis reliquiis Trenorchiensis monasterii,  monachis ibidem morantibus, per manum domni Vvillelmi fratris mei,  ejusdem loci Abbatis, quidquid in possessione michi fuerat, ab aquâ Tessia in anteà usque Tresalium:  omnia quæcumque in Tresalio intùs  deforìs in dominio meo possederam. Scilicet in contaminiis, in molendinis, in olchis, in ordeis, in avenis, in denariis, in gallis fuaciis. Insuper pottas ejusdem Tresalii,  reditus earum, præter milites  fedos eorum. Quartam verò partem Ecclesiæ absque calumniâ insuper dedi, cum secretaniâ  omnibus appendiciis suis. Alodium autem ejusdem Ecclesiæ supradictis monachis habere concessi, eo tenore quòd ipsi fevatores qui tunc temporis reliquas partes ejusdem Ecclesiæ tenebant, vel subsequaces eorum tenerent, cum monachis supradictis, omnibus aliis postpositis emptoribus leviùs concordarent:  sic monachi in perpetuo possiderent. Dedi etiam pratum Viscumtale,  mansum de Bordis,  in omnibus boschis meis quicquid eis necessarium fuerit, tam ad calefaciendum, quàm ad domos suas ædificandum,  ad porcos suos etiam depascendum. Hæc omnia prædictis monachis liberè concessi habere,  quietè perpetuò possidere. Remoto omni viatore, sine Præposito  malâ toltiâ, absque malâ consuetudine, vel mei vel successorum meorum. Concedente  auctrice uxore meâ Beatrice, ex cujus conjugio hæc omnia cum aliis honoribus mihi provenerant. Filiis meis, Gulferio atque Itherio concedentibus atque laudantibus. Signum domni Vvuillelmi Abbatis. Signum Armanni monachi, filii Vicecomitis de Polognac. S. Pontii monachi. S. Guidonis monachi. S. Gathardi de Carel. S. Franconi Viatoris. S. Anselmi Grossi. S. Petri Lungigula. Signum domni Falconis. S. Beatricis uxoris suæ. S. Gulferii. S. Itherii filiorum suorum. S. Bladini de Vallerias. S. Ainonis de Chavarocâ. S. Arthaldi. S. Stephani Presbyteri. S. Hugoni de Castel. S. Eldradi de Becciaco. S. Fulconide Gleneglis. S. Letaldi. Hoc donum,  hanc elemosinam, Domino Falcone multùm deprecante,  multùm elaborante, laudavit  confirmavit domnus Stephanus Arvernorum Episcopus, residente eo,  Ordines suos faciente in sede suâ quæ dicitur Bilom:  eodem excommunicante  anathematizante omnes quicumque hoc donum vel elemosinam infringere temptaverint; ut cum Judâ traditore,  Dathan,  Abiron, in inferno sine defectu pœnas perpetuas luant. Signum domni Stephani supradicti Episcopi .†. S. Falconis Archidiaconi. S. Stephani Cantoris, cognomento Afichet. S. Emenonis Archibresbyteri. S. Faramundi. S. Bernardi de Baig. Data est hæc charta per manum Vvuillelmi Presbyteri, Anno ab Incarnatione Domini M. LVI. Indictione VIIII. Epactâ I. Concurrente I. Regnante Heynrico Rege in Franciâ anno XXVI.